b'\n_START_ARTICLE_\nNokturno (runoussivusto)\n_START_PARAGRAPH_\nNokturno on suomalainen runoussivusto, joka julkaisee digitaalista, kokeellista ja monitaiteista runoutta. Aiemmin osoitteessa nokturno.org sijainnut nykyrunoutta esittelev\xc3\xa4 sivusto on perustettu vuonna 2005. Nykyist\xc3\xa4 nokturno.fi -osoitteessa sijaitsevaa sivustoa yll\xc3\xa4pit\xc3\xa4\xc3\xa4 Nihil Interit.\n_START_SECTION_\nHistoriaa\n_START_PARAGRAPH_\nNokturnon perustivat vuonna 2005 runoyhdistys Nihil Interit ry., Nuori Voima -lehti ja Savukeidas-kustantamo. Sivuston ensimm\xc3\xa4inen p\xc3\xa4\xc3\xa4toimittaja oli Teemu Ikonen, jonka j\xc3\xa4lkeen sivustoa toimitti ja sen teknisest\xc3\xa4 yll\xc3\xa4pidosta vastasi vuodet 2006-2014 Marko Niemi. Sivusto toimi vuoteen 2014 asti osoitteessa nokturno.org._NEWLINE_Vuonna 2016 Nihil Interit uudelleenk\xc3\xa4ynnisti toiminnan. Sivusto siirtyi uuteen osoitteeseen ja sen p\xc3\xa4\xc3\xa4toimittajana aloitti Virpi Vairinen. Samalla sivusto siirtyi numeropohjaiseen julkaisutahtiin. _NEWLINE_Nokturnon toiminnassa on ollut mukana useita suomalaisia runoilijoita ja kirjailijoita, kuten Ville Hyt\xc3\xb6nen, Jukka-Pekka Kervinen, Leevi Lehto, Riikka Pelo, Eino Santanen, Lauri Hei ja Heikki Saure.\n_START_SECTION_\nSivustolla julkaistu runous\n_START_PARAGRAPH_\nNokturno julkaisee suomalaista ja kansainv\xc3\xa4list\xc3\xa4 kokeellista, monitaiteista ja digitaalista runoutta. Varsinaisten teosten lis\xc3\xa4ksi sivusto julkaisee my\xc3\xb6s aiheita k\xc3\xa4sittelevi\xc3\xa4 esseit\xc3\xa4 ja artikkeleita. Sivusto on Suomen ainoa keskitetty kanava runoudelle, jonka julkaiseminen painetussa muodossa on mahdotonta.\n_START_SECTION_\nSivuston toiminta\n_START_PARAGRAPH_\nSivustolla julkaistaan joka toinen kuukausi uusi numero, joka koostuu runoudesta sek\xc3\xa4 runoutta k\xc3\xa4sittelevist\xc3\xa4 teksteist\xc3\xa4. Sivuston ISSN-tunnus on 2490-0265. Numeron koostaa ja esittelee p\xc3\xa4\xc3\xa4kirjoituksessa sivuston p\xc3\xa4\xc3\xa4toimittaja, poikkeuksena kerran vuodessa ilmestyv\xc3\xa4 vierailevan kuraattorin numero. T\xc3\xa4m\xc3\xa4n lis\xc3\xa4ksi sivusto j\xc3\xa4rjest\xc3\xa4\xc3\xa4 kaksi kertaa vuodessa digitaalista residenssi\xc3\xa4 ja julkaisee my\xc3\xb6s muuta elektronista kirjallisuutta.\n_START_SECTION_\nDigitaalinen residenssi\n_START_PARAGRAPH_\nDigitaalinen residenssi on vuodesta 2017 toiminut runoilijoille ja runouden parissa ty\xc3\xb6skenteleville tutkijoille ja taiteilijoille tarkoitettu virtuaalinen residenssi, joka mahdollistaa digitaalisen teoksen luomisen residenssijakson aikana. Residenssiss\xc3\xa4 ovat ty\xc3\xb6skennelleet Mikael Brygger, Olli Aarni, Tuija V\xc3\xa4lipakka sek\xc3\xa4 Niina Oisalo. Residenssiteosten teknisest\xc3\xa4 toteutuksesta ja web designist\xc3\xa4 vastaa Teemu Tuovinen.'